ועדת הכספים, כנסת 20, פרוטוקול מספר 1190, 2018-12-17 13:17

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2018.

משה גפני: יש רביזיה על ההלוואות לעובדי מדינה, פנייה מספר 247.

בצלאל סמוטריץ': היושב ראש, הצעה לסדר בבקשה.

טמיר כהן: פניות מספר 247 עד 248, הוצאות פיתוח אחרות.

טמיר כהן: מדובר בהלוואות לעובדי מדינה.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

בצלאל סמוטריץ': הצעה לסדר.

בצלאל סמוטריץ': אני עובר עכשיו על החוברת הגדולה הזאת שניצבת כאן בפנינו ולצערי הרב אני לא רואה על כל פנייה חוות דעת של עורך הדין אסי מסינג, יועץ משפטי של משרד האוצר.

בצלאל סמוטריץ': למיטב הבנתי ולתפיסתו לא די בכך שהיועץ המשפטי של המשרד הרלוונטי אישר את הפנייה או את ההעברה או ביצוע הפרויקט והוא מבקש לאשר בעצמו כל העברה עד הקצה.

בצלאל סמוטריץ': דהיינו, אסי מסינג רוצה לוודא שהמשרד שמקבל את הכסף יכול להפעיל את הכסף כמו שהוא רוצה עד הקצה וכפי שאמרת, לא די לו בחוות הדעת של היועץ המשפטי של המשרד.

בצלאל סמוטריץ': אני בדיאלוג בעניין הזה בימים האחרונים כולל היום עם לשכתו של היועץ המשפטי לממשלה והיום נמסר לי שממתינים להכרעה של המשנה ליועץ המשפטי.

משה גפני: מי זה?

בצלאל סמוטריץ': או מאיר לוין, המשנה הפיסקלי, או דינה זילבר, המשנה, לא יודע מה בדיוק ההגדרות שם.

משה גפני: משניהם לא תבוא לך הישועה.

בצלאל סמוטריץ': אני מוכרח לומר שאני חושב שזה לא ראוי להעמיד את חברי הכנסת בפני מצב שבו יאלצו אותנו.

משה גפני: בלתי חוקי בעליל.

בצלאל סמוטריץ': בדיוק.

בצלאל סמוטריץ': זה מנוגד לשלטון החוק ולעקרונות המינהל התקין.

בצלאל סמוטריץ': אני סבור שלא נכון שחברי הכנסת יאשרו העברה תקציבית שלא מלווה בחוות דעת של היועץ המשפטי של משרד האוצר, שמא חלילה אנחנו ניכשל בהעברות שאינן על פי חוק.

מיקי לוי: כולל משרד החקלאות.

בצלאל סמוטריץ': כולל הכול.

בצלאל סמוטריץ': ודאי.

בצלאל סמוטריץ': אני מציע שנמתין להכרעה של אותו משנה או של היועץ המשפטי לממשלה שיאמר לנו האם די לנו בחוות הדעת של היועצים המשפטיים השונים של המשרדים או שאנחנו זקוקים לחוות דעתו של מסינג.

משה גפני: אתה באמת נראה חיוור כי אתה לא יכול בלי היועץ המשפטי של משרד האוצר.

בצלאל סמוטריץ': אני לא יכול להרשות לעצמי לקחת סיכון בעניין הזה ולעשות דברים לא כשרים.

משה גפני: התשובה כדלהלן.

משה גפני: אין צורך.

משה גפני: אני לא רוצה שהיועצת המשפטית תענה כיוון שאז לא תוכל לעשות כלום כי תהיה חוות דעת של היועצת המשפטית.

משה גפני: אני אומר לך ואני כולה אברך בכולל.

בצלאל סמוטריץ': גפני, אני מציע לך להיזהר כי ראש התביעה בסוף היא לא שגית אפיק שהיא נהדרת אבל מי שיחליט לפתוח חקירה או להגיש נגדך כתב אישום כי עשית העברה לא חוקית כיוון שאסי מסינג לא הגיש שיקול דעת, זה היועץ המשפטי לממשלה.

בצלאל סמוטריץ': אני מבקש לקבל את חוות דעתו.

משה גפני: מצוין.

משה גפני: הכול בסדר.

בצלאל סמוטריץ': צריך להיות דיון וכולי, אבל בסוף כל העברה צריכה להיות מלווה בחוות דעת שלו.

בצלאל סמוטריץ': בלי חוות דעת שלו, אי אפשר להעביר.

בצלאל סמוטריץ': אני אומר למשרדים, לכו להביא חוות דעת של היועץ המשפטי של משרד האוצר על כל פנייה כי אחרת לא נוכל להצביע על העברות המשרד.

בצלאל סמוטריץ': אפשר לדון אבל לא להצביע.

בצלאל סמוטריץ': תצטרכו להשלים חוות דעת של היועץ המשפטי של משרד האוצר.

משה גפני: לאור דבריך החשובים, אנחנו יוצאים מתוך הנחה שכאשר מגיע לכאן הרפרנט ממשרד האוצר יחד עם נציג המשרד הרלוונטי, יש חוות דעת של היועץ המשפטי שבעקבות זה הם מביאים את ההעברה.

בצלאל סמוטריץ': אני מבקש לראות אותה.

משה גפני: זה שאתה מבקש לראות, זה בסדר גמור.

משה גפני: אבל אין כאן מצב שבו אני לא יכול לסמוך על האנשים שמביאים את ההעברות שהן לא עברו את הייעוץ המשפטי.

משה גפני: זה ברור לחלוטין.

משה גפני: פנייתך ובקשתך לראות את חוות הדעת, היא פנייה לגיטימית וזה בסדר גמור אבל אני לא אעכב את ההעברות בגלל זה.

בצלאל סמוטריץ': אני לא אוכל להצביע בעד.

משה גפני: בסדר.

בצלאל סמוטריץ': אני לא יכול לישון בשקט.

משה גפני: אני מבין ללבך.

בצלאל סמוטריץ': גפני, אתה יודע כמה המינהל התקין וכמה עמדתם של היועצים המשפטיים קריטיים לי ליכולת לישון בשקט ולדעת שאנחנו פועלים על פי עקרונות שלטון החוק.

משה גפני: מה שהיה יפה אצלך זה שלא חייכת.

משה גפני: פנייה מספר 289, חוק חיילים משוחררים.

גיל אבירם: משרד האוצר.

גיל אבירם: הפנייה נועדה לתקצב סך של 11 מיליון ו-360,000 שקלים בהוצאה נטו לקרן לסיוע נוסף מתוכם 9 מיליון שקלים נועדו לממן סיוע בשכר דירה לחיילים בודדים משוחררים.

משה גפני: אני מבקש מחברי האופוזיציה לומר לי במה אתם נגד ואני לא אביא את זה.

גיל אבירם: כמו שאמרתי, רוב התקציב נועד לממן סיוע לשכר דירה לחיילים בודדים משוחררים.

גיל אבירם: תקציב נוסף לשכר לימוד להכשרות מקצועיות.

בצלאל סמוטריץ': איך הכסף הזה מתחלק?

בצלאל סמוטריץ': איך מתחלק שכר הדירה לחיילים בצורה שוויונית?

גיל אבירם: נמצא כאן נציג המשרד והוא יוכל להתייחס.

בצלאל סמוטריץ': אני אשמח גם לקבל חוות דעת של אסי מסינג שזה אכן פועל בשוויון על פי עקרונות חובת חוק המכרזים.

משה גפני: אני חושב שאנחנו צריכים לבקש שאסי מסינג יהיה כאן באופן קבוע.

בצלאל סמוטריץ': אני מאוד בעד.

משה גפני: אני לא.

אייל דולב: הכנסת העבירה תיקון בחוק והיא מגדירה את המסגרת הזאת של סיוע בשכר דירה לחיילים בודדים בשנה הראשונה.

אייל דולב: הם מגישים בקשה, הם צריכים להגיש מספר מסמכים.

אייל דולב: מי שעומד בקריטריונים, מקבל את הסיוע.

בצלאל סמוטריץ': אדוני עורך דין?

אייל דולב: אני לא עורך דין.

בצלאל סמוטריץ': איך אתה יכול להגיד לנו שזה קורה בצורה חוקית?

בצלאל סמוטריץ': האם החוק התקבל כמו שצריך בכנסת?

אייל דולב: אני לא חבר כנסת.

בצלאל סמוטריץ': האם הקריטריונים שעל פיהם פועל החוק?

משה גפני: מה אתה רוצה ממנו?

בצלאל סמוטריץ': אני מבקש שיבוא יועץ משפטי.

בצלאל סמוטריץ': אתה רוצה שאני עכשיו אצביע בלי שיש לי חוות דעת משפטית שאומרת שהכסף לא מתחלק לחברי מרכז הליכוד?

אייל דולב: אם זה לא יעבור, החיילים הבודדים לא יקבלו את הסיוע.

בצלאל סמוטריץ': למה אתה לא מביא לי חוות דעת משפטית?

בצלאל סמוטריץ': אני לא מבין.

משה גפני: הבנו.

משה גפני: תודה רבה.

משה גפני: מי בעד אישור פנייה מספר 289?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים - 1

משה גפני: הפנייה אושרה.

בצלאל סמוטריץ': אני מגיש רביזיה ואני מבקש שעד הרביזיה תהיה לנו חוות דעת של היועץ המשפטי של משרד האוצר.

משה גפני: פנייה מספר 227, הוצאות חירום אזרחיות.

מיכל בירן: אני לא יכולה להירגע מזה שאתה מוציא משפטים קוהרנטיים בנימה סרקסטית, כאילו עולם כמנהגו נוהג.

בצלאל סמוטריץ': מה סרקסטי?

משה גפני: מיכל, אל תיקחי את החיים ברצינות כי אני אמרתי שאני יוצא מתוך הנחה הבסיסית – כל השנים יצאנו מתוך הנחה בסיסית – שכאשר רפרנט ממשרד האוצר יחד עם נציג המשרד מביא פנייה כזאת, יש חוות דעת של היועץ המשפטי של המשרד שאפשר להעביר את זה.

בצלאל סמוטריץ': לא.

בצלאל סמוטריץ': לא של המשרד.

משה גפני: אני יודע – ונדמה לי שגם בצלאל יודע – שכדי לקבל חוות דעת של היועץ המשפטי, לפעמים יכולים לעמוד קרניים.

בצלאל סמוטריץ': לא.

בצלאל סמוטריץ': אני לא מדבר על חוות דעת של היועץ המשפטי של המשרד.

בצלאל סמוטריץ': בזה אין לי ספק.

בצלאל סמוטריץ': אני לא מטיל בהם דופי.

משה גפני: במי אתה מטיל דופי?

בצלאל סמוטריץ': אני רוצה לדעת האם אסי מסינג, היועץ המשפטי של משרד האוצר, יודע שמשרד הרווחה יודע להשתמש בכסף הזה.

בצלאל סמוטריץ': לפי מה שאני מבין אסי מסינג טוען שהוא חייב לאשר את זה ומהיועץ המשפטי, כולל שיחה עם עוזרו הבוקר, הם עוד לא הכריעו בזה.

משה גפני: אני אבקש ממישהו ממשרד האוצר שידבר עם אסי מסינג ויעביר לו את מה שאמר בצלאל סמוטריץ.

משה גפני: מעניין אתנו לדעת מה הוא יענה על זה אבל זה לא קשור להעברות.

בצלאל סמוטריץ': אני לא חושב שאפשר לסמוך על היועצים המשפטיים של המשרדים.

בצלאל סמוטריץ': הם לא שומרי סף מספיק טובים.

משה גפני: הוצאות חירום אזרחיות, עמוד 13.

מיקי לוי: אם בצלאל יצביע נגד, זה מיגון תחבורה ציבורית ביהודה ושומרון, אנחנו גם מצביעים נגד.

מיקי לוי: אני מודיע לך.

בצלאל סמוטריץ': אין בעיה.

מיקי לוי: בצלאל רוצה להצביע נגד.

משה גפני: מיקי, אני מבקש ממך שתגיד לי על מה אתם לא מצביעים בעד ואני לא מביא את הפנייה.

מיקי לוי: אנחנו מצביעים נגד.

מיקי לוי: אני לא יכול להצביע בעד כשבצלאל סמוטריץ מצביע נגד.

בצלאל סמוטריץ': אני נמנעתי בהצבעה הקודמת.

בצלאל סמוטריץ': לא הצבעתי נגד.

בצלאל סמוטריץ': אם אתה רוצה, אתה יכול להצביע.

בצלאל סמוטריץ': אני בסך הכול מגיש רביזיה ואחכה לחוות דעת של היועץ המשפטי של משרד האוצר.

מיקי לוי: חיי אדם חשובים לי ואני גם מכיר את הסיפור ואני יודע מה חשיבותו.

מיקי לוי: אני לא רוצה שיהיה אובדן חיי אדם.

בצלאל סמוטריץ': יש כאן 84 מיליון שקלים לרכישת מסכות אב"כ.

בצלאל סמוטריץ': איך אתה יודע שהיה כאן מכרז כמו שצריך?

בצלאל סמוטריץ': אם אין לי חוות דעת של היועץ המשפטי של משרד האוצר עורך דין אסי מסינג, אני לא יודע להגיד אם זה קורה כמו שצריך.

מיקי לוי: גפני, אנחנו נגד.

בצלאל סמוטריץ': באמת?

בצלאל סמוטריץ': מחר תיפתח כאן חקירה פלילית.

משה גפני: בקשה מספר 16008, הוצאות חירום אזרחיות.

גיל אבירם: הפנייה נועדה להעברת עודפים מחויבים משנת התקציב 2017 לשנת התקציב 2018 בסך של 191 אלף ו-724 אלפי שקלים חדשים לתוכניות הבאות כפי שמפורט להלן.

גיל אבירם: יש כאן כסף שניתן למענה רפואי והתגוננות מפני האיום הבלתי קונבנציונאלי – 35 מיליון שקלים.

בצלאל סמוטריץ': זה רכש?

גיל אבירם: כן.

גיל אבירם: נמצא כאן גם נציג המשרד שיכול להתייחס.

בצלאל סמוטריץ': איך מבוצע הרכש?

בצלאל סמוטריץ': אלה מכרזים קבועים של משרד הביטחון?

תומר ניאזוף: משרד הביטחון.

תומר ניאזוף: יש כאן כמה התקשרויות.

תומר ניאזוף: חלק מההתקשרויות הם רכש של תרופות למיגון האוכלוסייה מפני איומים לא קונבנציונאליים.

תומר ניאזוף: חלק מההתקשרויות כאן הם לרכש של מסיכות מגן לשימור קווי ייצור.

בצלאל סמוטריץ': אבל אך מבוצע תהליך הרכש?

בצלאל סמוטריץ': איך אנחנו יודעים שזה על פי חוק חובת מכרזים ובשוויון?

משה גפני: אנחנו נביא את אסי מסינג.

בצלאל סמוטריץ': בלי חוות דעת שלו, אני לא יכול להצביע.

משה גפני: אל תצביע בעד.

משה גפני: בצלאל, ההעברה הזאת היא פיקוח נפש.

בצלאל סמוטריץ': אתה רוצה שבגלל פיקוח נפש אנחנו נעבוד בניגוד למינהל תקין ושלטון החוק?

משה גפני: התשובה היא כן.

בצלאל סמוטריץ': אני לא.

בצלאל סמוטריץ': פיקוח נפש דוחה שבת.

משה גפני: הזרתי אותך מראש.

משה גפני: אל תגיד דברים שיהיו רשומים בפרוטוקול.

משה גפני: פיקוח נפש, אתה תחכה ליועץ המשפטי?

בצלאל סמוטריץ': לא.

בצלאל סמוטריץ': פיקוח נפש, אני לא אחכה.

בצלאל סמוטריץ': אני אגיש רביזיה.

משה גפני: מי בעד אישור בקשה מספר 16008?

משה גפני: מי נגד?

משה גפני: מי נמנע?

משה גפני: בעד – רוב

משה גפני: בקשה מספר 16008 נתקבלה.

משה גפני: הבקשה התקבלה.

בצלאל סמוטריץ': אני מגיש רביזיה ומחכה לחוות דעתו של היועץ המשפטי של משרד האוצר.

משה גפני: כן.

משה גפני: אסי מסינג.

משה גפני: שלא תהיה טעות.

משה גפני: אתה לא מבקש אף אחד אחר, רק אותו.

משה גפני: יש כאן בקשה של חינוך לבניית כיתות לימוד.

משה גפני: פנייה מספר 9055 - 249 עד 250.

טמיר כהן: היא חולקה בנפרד אבל היא על פי הסדר הכרונולוגי.

בצלאל סמוטריץ': ואין חוות דעת משפטית, וסתיו שפיר תסכים להעביר את זה?

ליאור בראון: משרד האוצר.

ליאור בראון: הפנייה נועדה להעביר סכום של 333 מיליון ו-719,000 שקלים לסעיף הפיתוח של משרד החינוך לטובת בינוי כיתות וגני ילדים.

ליאור בראון: התקציב המבוקש הוא לצורך תשלום לרשויות אל מול הביצוע בפועל.

ליאור בראון: בנוסף התקציב כולל הסטה פנימית של הרשאה להתחייב בין תוכניות.

מיקי לוי: משיקולים פוליטיים אני לא מצביע בעד.

בצלאל סמוטריץ': אני מבקש חוות משפטית של היועץ המשפטי של משרד האוצר.

משה גפני: אנחנו לא מצביעים ולא בגלל חוות דעת של היועץ המשפטי של משרד האוצר, אסי מסינג.

מיקי רוזנטל: זה כסף קואליציוני.

בצלאל סמוטריץ': אז בכלל חייבת להיות חוות דעת.

ליאור בראון: הכספים הקואליציוניים הועברו בהתאם לחוות דעת שהתקבלה והכול מפורט בדברי ההסבר.

משה גפני: אסי מסינג נתן חוות דעת?

ליאור בראון: בהתאם לנוהל יש חוות דעת של המשרד המקצועי.

בצלאל סמוטריץ': לא.

בצלאל סמוטריץ': עכשיו הסתבר שלשיטתו של אסי, הוא חייב לאשר כל פנייה.

בצלאל סמוטריץ': אם המשרד טוען שמשהו חוקי והוא טוען שלא, הוא קובע.

בצלאל סמוטריץ': לכן אני לא יכול בלי חוות דעת שלו.

בצלאל סמוטריץ': אני לא יכול לסמוך על המשרדים.

משה גפני: מיקי, יש את משרד הכלכלה, עידוד תעסוקת אוכלוסיות ייעודיות בעמוד 41.

משה גפני: הכשרת נוער בבתי ספר מקצועיים, הכשרה מקצועית, שירות התעסוקה, הכשרת הנדסאים וטכנאים, מינהלת השירות האזרחי לאומי.

משה גפני: פניות מספר 285 עד 288, משרד הכלכלה.

אביעד שוורץ: אגף התקציבים.

אביעד שוורץ: הפנייה נועדה להעביר סך של 6,110 אלפי שקלים חדשים ועוד 12,210 אלפי שקלים חדשים בהרשאה להתחייב, ובנוסף 25 תקני כוח אדם לתקצוב זרוע העבודה במשרד העבודה והרווחה.

משה גפני: יש שאלות?

מיקי לוי: זה חשוב, אבל למה 25 תקני כוח אדם?

מיקי לוי: כל היום אנחנו מסתבכים בכוח האדם.

מיכל בירן: כאן אנחנו לא בעמדת אופוזיציה אחידה.

משה גפני: אם הייתם, לא הייתי מביא את זה.

בצלאל סמוטריץ': אני רוצה להמשיך את השאלה שלו.

בצלאל סמוטריץ': איך נבחרים האנשים האלה ואיך זה תואם את עקרונות השוויון, חובת המכרזים, המניעים הפסולים?

בצלאל סמוטריץ': האם זה עובר ועדת מינויים בכירים?

בצלאל סמוטריץ': אני צריך את חוות דעתו של אסי מסינג.

אביעד שוורץ: תוספת התקנים היא בה תאם להחלטות הממשלה האחרונות.

אביעד שוורץ: חלק מהפקחים לבטיחות בעבודה ועוד מפקחים למעונות יום, לאור חוק הפיקוח.

אביעד שוורץ: אלה תוספות כוח האדם.

מיכל בירן: זה סופר חשוב.

מיכל בירן: חבל שלא הוספתם את זה.

משה גפני: מי בעד אישור פניות מספר 285 עד 288.

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 285 עד 288 נתקבלו

משה גפני: הפניות אושרו.

בצלאל סמוטריץ': אני מגיש רביזיה ואני מבקש חוות דעת של היועץ המשפטי של משרד האוצר.

משה גפני: אני מודיע שהפניות אושרו וחבר הכנסת סמוטריץ מגיש רביזיה.

טמיר כהן: עמוד 54.

טמיר כהן: מקבץ חקלאות.

משה גפני: פנייה מספר 253, משרד החקלאות.

משה גפני: כתוב משרד ראש הממשלה אבל זה הכול חקלאות.

מיקי לוי: אנחנו רוצים לשמוע.

מיקי לוי: אני מתחייב לא להכשיל אותך.

תמר לוי בונה: אגף תקציבים, משרד האוצר.

תמר לוי בונה: הפנייה נועדה לתקצוב 13 מיליון שקלים ו-859,000 שקלים עבור סיוע לפרטים ולעסקים של מפוני גוש קטיף.

תמר לוי בונה: השינוי כולל: 3 מיליון ו-451,000 שקלים עבור תביעות בגין בית המגורים.

משה גפני: אני רק רוצה לדעת האם התייעצתם עם אסי מסינג לגבי מפוני גוש קטיף.

תמר לוי בונה: יש נציג של הלשכה המשפטית שהוא חבר בוועדה.

בצלאל סמוטריץ': חוות דעת מלפני 12 שנים?

תמר לוי בונה: לא.

תמר לוי בונה: כל הפיצויים שנפסקים כאן הם למפוני גוש קטיף.

משה גפני: אתה יודע כמה כסף אני העברתי כאן למפוני גוש קטיף אחרי הרבה שנים?

בצלאל סמוטריץ': ועשית את זה בלי חוות דעת?

משה גפני: בלי חוות דעת.

בצלאל סמוטריץ': כי אז חשבו שלא צריך.

בצלאל סמוטריץ': עכשיו הם טוענים שצריך.

בצלאל סמוטריץ': חדשים גזרות כל יום, אז אם צריך, אני רוצה, אלא אם כן היועץ יגיד שלא צריך אבל אני רוצה לשמוע את היועץ.

תמר לוי בונה: צריך לומר שכל ההוצאות והמענקים שנפסקים לטובת המפונים, אלה מענקים שמחליטה עליהם הוועדה המיוחדת.

תמר לוי בונה: זו ועדה שהוקמה מתוקף חוק ומתוקף החלטות הממשלה ואלה הסכומים שאנחנו מתקצבים בדיוק בהתאם להחלטה.

בצלאל סמוטריץ': גפני, אני חד פעמית לא אתנגד לזה.

תמר לוי בונה: מעבר ל-3 מיליון שקלים שהקראתי, זה כולל תוספת של 1.5 מיליון שקלים בהוצאה עבור בעלי עסקים שהתבררו כזכאים לגמול פרישה.

תמר לוי בונה: תוספת של 3 מיליון ו-150,000 שקלים לצורך פיתוח.

בצלאל סמוטריץ': אנחנו לוקחים סיכון אישי כבד מאוד על עצמנו, שיכול להיות שנסתבך בפלילים בשל הפרת הוראות המינהל התקין ושלטון החוק.

בצלאל סמוטריץ': למרות זאת, בגלל שאלה המגורשים, אחרי 13 שנים שממררים להם את החיים, אני מוכן לקחת סיכון אישי גדול.

בצלאל סמוטריץ': אני חושב שגם האופוזיציה תסכים.

תמר לוי בונה: כאמור, עבור חקלאים ובעלי עסקים קטנים שפונו מגוש קטיף.

תמר לוי בונה: וכן 9 מיליון שקלים למימון התחייבויות עבר של רשויות שקלטו את המפונים.

תמר לוי בונה: התוספת נדרשת בשל התאמת ההוצאות לקצב הביצוע.

מיקי לוי: אנחנו לא נתנגד.

משה גפני: אסי מסינג לא יכול להגיע.

בצלאל סמוטריץ': בסדר.

בצלאל סמוטריץ': תעצור את הדיון.

משה גפני: הוא בשימוע על זליכה.

מיקי לוי: את יכולה לומר לי בשורה התחתונה כמה עלה למדינת ישראל כל הפינוי הזה אחרי כל כך הרבה שנים?

בצלאל סמוטריץ': גירוש.

בצלאל סמוטריץ': מיקי, גירוש.

משה גפני: לא חשוב.

משה גפני: כמה כסף?

משה גפני: תשובה.

מיקי לוי: לכמה הגענו?

בצלאל סמוטריץ': כולל הוצאות הביטחון?

מיקי לוי: לא.

מיקי לוי: הוצאות הביטחון חלו על כולם.

מיקי לוי: מעניין אותי לדעת כמה עלה למדינת ישראל, ואני אתם.

מיקי לוי: אנחנו נצביע בעד.

דוד אמסלם: בצלאל, עשית להם בעיות עד עכשיו?

משה גפני: אל תשאל מה הולך כאן.

משה גפני: הוא פתאום שומר חוק.

משה גפני: הוא לא יכול לזוז בלי אסי מסינג.

בצלאל סמוטריץ': אתה צריך לדעת על מה אתה מצביע.

בצלאל סמוטריץ': אנחנו נצביע עכשיו בעד רובנו כי אלה המגורשים, אבל אתה לוקח על עצמך סיכון אישי רב מכיוון שזו פנייה שהגיעה אלינו ללא חוות דעתו של היועץ המשפטי של משרד האוצר מר אסי מסינג.

דוד אמסלם: אתה רוצה שנביא את האזיקים מהבית?

בצלאל סמוטריץ': לא.

בצלאל סמוטריץ': אני אומר לך שתיקח בחשבון שיכול להיות שהפנייה הזו סותרת את עקרונות הדין והמינהל התקין.

משה גפני: תשובה למיקי לוי.

מיקי לוי: אם את לא יודעת, תבררי.

סיון ינקוביץ: הביצוע בתחום הפעולה 0406 של הטיפול במפוני גוש קטיף עומד על כ-8.5 מיליארד שקלים לאורך כל השנים.

בצלאל סמוטריץ': אם אנחנו מצביעים עכשיו, אנחנו לא אחראים לכל ה-8.5 מיליארד שקלים.

בצלאל סמוטריץ': אחר כך חקירות, זה רק על החלק הזה.

בצלאל סמוטריץ': זה הסיכון שאני מוכן לקחת.

משה גפני: מי בעד אישור פנייה מספר 253?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 253 נתקבלה.

משה גפני: הפנייה אושרה.

משה גפני: אני אבקש למסור לאסי מסינג שידע שאתה הצבעת בעד בלי חוות דעת שלו.

בצלאל סמוטריץ': לא רק אני.

טמיר כהן: עמוד 60.

משה גפני: חקלאות.

בצלאל סמוטריץ': בלי חוות דעת אי אפשר לאשר את זה.

בצלאל סמוטריץ': אתה יודע מה הולך כאן?

בצלאל סמוטריץ': תראה.

בצלאל סמוטריץ': נותנים כאן לבדואים 12 מיליון שקלים.

בצלאל סמוטריץ': אם אין לי חוות דעת שאני יודע שזה מנוהל כמו שצריך, אתה יודע איזה שירקעס הם יכולים לעשות שם?

משה גפני: אתה מעלה בדעתך שמשרד החקלאות היה מביא העברה מבלי ששר החקלאות אורי אריאל התייעץ עם אסי מסינג?

בצלאל סמוטריץ': משרד החקלאות בטוח שזה חוק אבל אם אסי מסינג לא מאשר, אני לא יכול לסמוך על זה.

משה גפני: מיקי, תסתכל.

משה גפני: בבקשה להסביר.

משה גפני: פניות מספר 258 עד 261.

ליאור בראון: הפנייה התקציבית נועדה לתקצוב סך של 6 מיליון שקלים ו-22,000 שקלים במזומן ו-38 מיליון ו-500,000 שקלים בהוצאה מותנית בהכנסה ובהכנסה מיועדת בהתאמה עבור תקציב שוטף של משרד החקלאות ומינהל המחקר החקלאי.

ליאור בראון: המקורות לפנייה.

ליאור בראון: מדובר ב-4 מיליון ו-22,000 שקלים לטובת מתנדבים בחקלאות, כסף שמגיע ממשרדי השיכון והחינוך, וכן 2 מיליון שקלים מהמשרד להגנת הסביבה.

בצלאל סמוטריץ': יש חוות דעת של אסי?

משה גפני: רגע.

משה גפני: תן לה להסביר.

ליאור בראון: זה עבר החלטת ממשלה.

בצלאל סמוטריץ': אז מה?

בצלאל סמוטריץ': יש חוות דעת של אסי מסינג?

ליאור בראון: כיוון שיש החלטת ממשלה, זה עבר את הלשכה המשפטית באוצר.

בצלאל סמוטריץ': אם אסי חושב שלא, זו בעיה.

ליאור בראון: בהחלטת הממשלה כבר כתוב שתתבצע ההעברה הזו ועל כן זה עבר את הלשכה המשפטית.

בצלאל סמוטריץ': יש לי שאלה.

בצלאל סמוטריץ': יש כאן 2 מיליון שקלים עבור טיפול בגדמים.

בצלאל סמוטריץ': איך בוחרים את הגדמים?

טמיר כהן: אפילו אתה צוחק.

משה גפני: מי בעד אישור פניות 258 עד 261?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 258 עד 261 נתקבלו.

משה גפני: הפניות אושרו.

בצלאל סמוטריץ': אני מגיש רביזיה.

בצלאל סמוטריץ': כאמור, מבקש חוות דעת היועץ המשפטי של משרד האוצר.

משה גפני: אני מבקש ממישהו מהעוזרים שלי שישיג לי את הטלפון של אורי אריאל.

בצלאל סמוטריץ': אני מבקש חוות על של אסי מסינג בעיקר על הגדמים.

משה גפני: פניות מספר 300 עד 304, הרשות לפיתוח והתיישבות הבדואים בנגב.

טמיר כהן: עמוד 73.

טובה ווסר: אגף התקציבים.

טובה ווסר: הפנייה נועדה להעברת סכום של 22 מיליון שקלים במזומן לרשות להסדרת הבדואים בנגב וליחידה לשילוב האוכלוסייה הבדואית בנגב עבור החלטת ממשלה מספר 4115 מיום ה-16 באוגוסט 2018 בנושא סבסוד פיתוח מגרשים באזורי עדיפות לאומית המשווקים בעיירות הבדואיות וכן עבור מיזמים משותפים בפיתוח חברתי כלכלי בחברה הבדואית.

משה גפני: שאלות.

בצלאל סמוטריץ': זה סיפור סופר מסובך.

בצלאל סמוטריץ': איך קובעים את הזכאות?

משה גפני: אתה לא צריך לדעת הכול.

משה גפני: אתה תשאל את אסי מסינג.

בצלאל סמוטריץ': איך קובעים את הזכאות למגרש?

בצלאל סמוטריץ': איך יודעים שזה שוויוני?

בצלאל סמוטריץ': שאין פה איזו העדפה?

משה גפני: מה זאת אומרת?

משה גפני: אסי מסינג נותן חוות דעת.

בצלאל סמוטריץ': אבל הוא לא נתן.

בצלאל סמוטריץ': אם הוא היה נותן חוות דעת, הייתי רגוע.

בצלאל סמוטריץ': כיוון שהוא לא נתן, אני לא רגוע.

משה גפני: אתה חושב שהיא תביא את זה בלי חוות דעת?

מיקי לוי: מה עם הזכאות ביהודה ושומרון?

בצלאל סמוטריץ': זאת שאלה כבדה.

מיקי לוי: אתה צודק.

בצלאל סמוטריץ': אתה ממש מזלזל בי.

מיקי לוי: לא.

בצלאל סמוטריץ': אתה יודע איזה פתח יש כאן לשחיתות?

משה גפני: אתה צודק.

משה גפני: אתה לא יכול להצביע בעד.

משה גפני: אין אסי מסינג.

בצלאל סמוטריץ': אני גם מזהיר אותך.

בצלאל סמוטריץ': אתה לוקח כאן סיכון כבד מאוד.

עד 304?: הצבעה

עד 304?: נגד – מיעוט

בצלאל סמוטריץ': אני מגיש רביזיה.

משה גפני: אתה נגד הבדואים?

בצלאל סמוטריץ': חס וחלילה.

בצלאל סמוטריץ': אני רק רוצה חוות דעת.

בצלאל סמוטריץ': אם תהיה חוות דעת, אני אצביע חמש פעמים על הדבר הזה.

בצלאל סמוטריץ': אני מבקש רביזיה ומבקש חוות דעת של היועץ המשפטי של משרד האוצר.

משה גפני: תודה רבה.

משה גפני: הפניות אושרו ויש רביזיה של בצלאל סמוטריץ.

משה גפני: עמוד 83.

משה גפני: מה עם משרד התקשורת?

דוד ביטן: הוא עושה פיליבסטר?

משה גפני: לא.

משה גפני: הוא רק רוצה את אסי מסינג כי אחרת, הוא אומר, ילכו כולם לכלא.

בצלאל סמוטריץ': אני רוצה חוות דעת.

בצלאל סמוטריץ': ביטן, אתה לוקח כאן סיכון גדול ויכול להיות שאתה עושה כאן העברות כספים לא חוקיות.

דוד ביטן: באמת.

דוד ביטן: אתה פתאום מתעניין בזה?

בצלאל סמוטריץ': בוודאי.

דוד ביטן: זו הפתעה גדולה בשבילי.

בצלאל סמוטריץ': שלטון החוק הוא נר לרגליי.

משה גפני: פנייה מספר 268, משרד התקשורת.

עמרי בן חורין: אגף התקציבים, משרד האוצר.

עמרי בן חורין: הפנייה נועדה לעשות שינויים פנימיים בתקציב משרד התקשורת בהתאם לביצוע בפועל במהלך השנה כאשר עיקר השינוי הוא לטובת פרוייקטי תחזוקה שלא היו ודאיים בעת בניית התקציב ופרויקט לכנס לפתיחת פרויקט הייעוד של האיחוד האירופי שגם הוא לא היה ודאי בעת בניית התקציב.

משה גפני: שאלות.

משה גפני: אסי מסינג לא חיווה את דעתו בעניין.

בצלאל סמוטריץ': אני מבקש התייעצות סיעתית לפני ההצבעה.

משה גפני: לא.

משה גפני: אתה לא עושה לי את זה.

בצלאל סמוטריץ': אני חייב.

משה גפני: אתה לא חייב.

בצלאל סמוטריץ': אני לא חייב.

משה גפני: תצביע נגד ותגיש רביזיה.

בצלאל סמוטריץ': תקשיב.

בצלאל סמוטריץ': ייעוץ לפעולת החשבות.

בצלאל סמוטריץ': אתה מבין איזה פתח לשחיתות זה?

בצלאל סמוטריץ': היה מכרז?

בצלאל סמוטריץ': לא היה מכרז?

בצלאל סמוטריץ': אם אין חוות דעת של אסי מסינג, אני לא יודע.

משה גפני: אתה צודק.

משה גפני: אתה מקבל התייעצות סיעתית לדקה.

בצלאל סמוטריץ': לא.

בצלאל סמוטריץ': חמש דקות.

משה גפני: אין חמש דקות.

משה גפני: אסי מסינג, אמרתי לך, הוא לא כאן.

משה גפני: הוא נמצא בשימוע של זליכה.

בצלאל סמוטריץ': אני חייב התייעצות סיעתית כדי לדעת מה אני עושה.

משה גפני: אנחנו מחדשים את הישיבה.

בצלאל סמוטריץ': ביטן הבטיח לי שהוא ערב לעניין.

בצלאל סמוטריץ': אנחנו נגיש רביזיה וגם הוא יצטרף אליה.

בצלאל סמוטריץ': אנחנו נאשר את זה עכשיו ונגיש רביזיה ונמתין לחוות דעתו של היועץ המשפטי של משרד האוצר.

משה גפני: לא נמתין לכלום.

משה גפני: מי בעד אישור פנייה מספר 268?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – פנייה מספר 268 נתקבלה.

משה גפני: הפנייה התקבלה.

בצלאל סמוטריץ': רביזיה.

בצלאל סמוטריץ': ביטן יחד אתי מגיש רביזיה.

משה גפני: יש רביזיה.

משה גפני: תיירות ופיתוח.

משה גפני: פנייה מספר 269.

משה גפני: החברה להגנת ים המלח.

טמיר כהן: עמוד 87.

בצלאל סמוטריץ': את הפנייה הזו של תיירות אני מוכן לאשר רק בגלל שיריב לוין הוא אביר שלטון החוק ואני יודע שהוא מאוד קשוב ליועצים המשפטיים ולכן אני רגוע.

משה גפני: פניות מספר 276 עד 278, תיירות.

בצלאל סמוטריץ': למה אתה מדלג על עמוד 87?

משה גפני: אני מדלג.

משה גפני: אני לא יכול בלי אסי מסינג.

טמיר כהן: עמוד 91, תיירות.

משה גפני: גם כאן יש את אביר שלטון החוק.

בצלאל סמוטריץ': אני מוכן להעביר.

מיקי לוי: תסבירו למיקי רוזנטל שים המלח בנפשו למה יורד הכסף.

דוד ביטן: בינתיים לא יורד כלום.

משה גפני: לא.

משה גפני: בפנייה הקודמת יורד.

דוד ביטן: אבל הוא לא מביא את זה לאישור.

מיקי לוי: לא משנה.

מיקי לוי: שישבו עם מיקי רוזנטל.

משה גפני: ים המלח יורד.

דוד אמסלם: למה?

משה גפני: אני לא יודע.

דוד אמסלם: מי החליט?

דוד אמסלם: האוצר?

משה גפני: כן.

בצלאל סמוטריץ': האוצר החליט בלי חוות דעת של אסי מסינג.

משה גפני: בסוף יוציאו לו את הפרוטוקולים האלה.

דוד ביטן: מי יוציא?

משה גפני: כל אלה שהוא יבקש לאשר להם, יהודה ושומרון וכולי.

בצלאל סמוטריץ': גפני, אם תהיה חוות דעת של היועץ המשפטי לממשלה - - -

משה גפני: לא תהיה חוות דעת.

בצלאל סמוטריץ': לא הבנת אותי.

בצלאל סמוטריץ': אם תהיה חוות דעת של היועץ המשפטי לממשלה שתגיד שעקרונית די בחוות דעת של היועץ המשפטי של המשרד כדי לקבוע חוקיות.

משה גפני: פניות מספר 276 עד 278.

דוד אמסלם: אני רוצה לומר משהו לפרוטוקול בסוגיה הזאת כי אני מסכים עם בצלאל במאה אחוזים.

דוד אמסלם: היועץ המשפטי של האוצר, הוא לא הסופר וייזר של כל היועצים המשפטיים במשרדים.

בצלאל סמוטריץ': הוא אחראי על הקטע של העברת התקציב ולא של השימוש בו על ידי המשרד.

דוד אמסלם: לשם כך יש את היועץ המשפטי לממשלה.

דוד אמסלם: בזמנו הוא ניכס לעצמו את כל היועצים המשפטיים האחרים במשרדים.

משה גפני: משרד התיירות, פניות 276 עד 278.

עמרי בן חורין: אגף התקציבים, משרד האוצר.

עמרי בן חורין: הפנייה נועדה לתגבר את תקציב משרד התיירות ב-32 מיליון שקלים שרובם ככולם הולכים לטובת תקצוב נוהל עידוד טיסות בהתאם לביצוע בפועל.

עמרי בן חורין: בשנה שעברה ניתנה הרשאה לנוהל עידוד טיסות בתקופת החורף ועכשיו משולם התקציב בהתאם לביצוע בפועל.

בצלאל סמוטריץ': יש קריטריונים שוויוניים?

מיקי לוי: אחלה סעיף.

בצלאל סמוטריץ': רגע.

בצלאל סמוטריץ': שאלה.

משה גפני: מוסי רז.

משה גפני: דוד ביטן אומר שאני נותן ל-מרצ לפני כולם.

בצלאל סמוטריץ': אני רציתי לדעת האם בעידוד כרטיסי טיסה יש קריטריונים שוויוניים והאם אפשר לראות אותם.

דוד ביטן: גפני יהיה 40 שנים חבר כנסת מטעם אגודה, וכשהוא לא יהיה, הוא יהיה חבר כנסת מטעם מרצ.

מוסי רז: אנחנו נשמח מאוד.

דוד ביטן: לגפני יש עמדות שמאל.

משה גפני: אתה טועה.

דוד ביטן: אני ניהלתי אתו שיחות נפש.

מוסי רז: מה זה אסטרטגיה, מדיניות וסקרים?

בצלאל סמוטריץ': לכן צריך את חוות דעתו של היועץ המשפטי של משרד האוצר, אסי מסינג.

עמרי בן חורין: התוכנית לא מתוגברת.

עמרי בן חורין: הכסף מועבר משם לטובת שינויים פנימיים של המשרד.

עמרי בן חורין: הכסף לא עובר לתוכנית.

בצלאל סמוטריץ': אני אצביע בעד.

בצלאל סמוטריץ': רק בגלל שזה יריב ואני סומך עליו שיש לו שיקול דעת מול היועץ המשפטי.

משה גפני: מי בעד אישור פניות מספר 276 עד 278?

משה גפני: מי נגד?

משה גפני: מי נמנע?

משה גפני: בעד – רוב

משה גפני: הפניות ממספר 276 עד 278 נתקבלו.

אחמד טיבי: אני נגד.

משה גפני: הפניות אושרו.

טמיר כהן: עמוד 99, הגנת הסביבה.

משה גפני: פנייה מספר 270, המשרד להגנת הסביבה.

אורי דביר: אגף התקציבים, משרד האוצר.

אורי דביר: הפנייה נועדה לביצוע התאמות בתקציב המשרד להגנת הסביבה שעיקרם תקצוב פיתוח פארק נחל באר שבע, תקצוב פעולות מחשוב ותקצוב הרשאה להתחייב להקמת מתקני מיון לפסולת.

אורי דביר: בנוסף בפנייה מתוקצבים 5.5 מיליון שקלים כהוצאה מותנית בהכנסה עבור פרויקטים סביבתיים שמבצע המשרד במימון הקרן לשפכים פתוחים.

מיקי לוי: אתה זוכר שביקשנו מקרן הניקיון כסף.

משה גפני: כן.

משה גפני: זו הפנייה הבאה.

מיקי לוי: לא, זאת הפנייה הזאת, כדי להציל מפעל מחזור שלא ישלח את התוצרים לתורכיה.

מיקי לוי: מה אמרו לנו?

מיקי לוי: הוא לא עומד בקריטריונים.

משה גפני: לא.

משה גפני: הם אמרו שהאוצר מתנגד.

משה גפני: היה דיון בוועדה של קרן הניקיון ונציגי הגנת הסביבה הצביעו בעד.

משה גפני: האוצר היה נגד.

בצלאל סמוטריץ': אני מבקש התייעצות סיעתית.

משה גפני: לא תקבל התייעצות סיעתית עכשיו.

משה גפני: אתה נגד הגנת הסביבה?

משה גפני: אתה נגד אלקין?

בצלאל סמוטריץ': אני בעד מינהל תקין וטוהר מידות.

משה גפני: לא מאמין לך.

בצלאל סמוטריץ': על אלקין אני סומך.

בצלאל סמוטריץ': רועי, את היודע שאני צודק בעניין הזה.

רועי פולקמן: אני תמיד בעד מינהל תקין.

משה גפני: מי בעד אישור פנייה מספר 270?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פנייה מספר 270 נתקבלה.

משה גפני: הפנייה אושרה.

בצלאל סמוטריץ': אתה מעביר כאן מיליארדים בלי חוות דעת של היועץ המשפטי של משרד האוצר.

משה גפני: עודף של המשרד להגנת הסביבה.

משה גפני: הודעה מספר 26017 בעמוד 106.

אורי דביר: הפנייה נועדה להעברת עודפים משנת 2017 לשנת 2018 בסך 800 מיליון שקלים לקרנות המנוהלות במשרד להגנת הסביבה.

אורי דביר: התקציב מיועד להקמת מתקני תשתיות לטיפול בפסולת ולשיפור מערך איסוף הפסולת ברשויות המקומיות וזאת במסגרת תקציבי קרן הניקיון.

בצלאל סמוטריץ': גפני, אתה מבין איזה סיכון אתה לוקח כאן?

בצלאל סמוטריץ': סיכון אדיר.

משה גפני: כן.

משה גפני: יש שאלות?

משה גפני: מי בעד אישור הודעה מספר 26017?

משה גפני: מי נגד?

משה גפני: מי נמנע?

משה גפני: בעד – רוב

משה גפני: הודעה מספר 26017 נתקבלה.

משה גפני: ההודעה אושרה.

משה גפני: פניות מספר 271 עד 272, משרד התחבורה.

אלי מורגנשטרן: אגף התקציבים, משרד האוצר.

משה גפני: היה אצלכם דיון ונאמר שהרכבת לירושלים כל הזמן נתקעת בגלל שבת?

אלי מורגנשטרן: לא.

משה גפני: כל יום – תקלה.

משה גפני: כל יום.

משה גפני: הטענה הייתה שזאת חברה מחוץ לארץ ולא חברה ישראלית.

משה גפני: השבת תובעת את עלבונה.

בצלאל סמוטריץ': אם באמת היה אכפת לך מהשבת, לא היית מעביר את הפנייה הזאת עכשיו בלי חוות דעת של היועץ המשפטי של משרד האוצר אסי מסינג.

משה גפני: למה אמרת לי כשעיכבתי את משרד התחבורה להעביר?

בצלאל סמוטריץ': מתי אמרתי לך?

דוד ביטן: הוא כבר לא זוכר.

בצלאל סמוטריץ': כנראה אז הייתה חוות דעת.

אלי מורגנשטרן: הפנייה נועדה לתקצב 533 אלפי שקלים בהוצאה ו-7.5 מיליון שקלים בהוצאה מותנית בהכנסה.

אלי מורגנשטרן: הפירוט של המטרות של הפנייה נמצא בדפי ההסבר.

אלי מורגנשטרן: אני אעבור עליהן בקצרה.

אלי מורגנשטרן: יש כאן 5.8 מיליון שקלים להסכמי פרישה של בוחני נהיגה.

אלי מורגנשטרן: 1.1 מיליון שקלים לשירות המטאורולוגי.

בצלאל סמוטריץ': למה השירות המטאורולוגי הוא במשרד התחבורה?

משה גפני: תגיד לי, זה יום עיון?

בצלאל סמוטריץ': על זה אני רוצה חוות דעת.

בצלאל סמוטריץ': זה לא בתחום המשרד שלו.

משה גפני: והשמירה בעיר העתיקה היא בתחום משרד השיכון?

בצלאל סמוטריץ': יש שם בתים וצריך לשמור עליהם.

בצלאל סמוטריץ': מה השאלה בכלל?

רועי פולקמן: זה כמו שהחטיבה במשרד החקלאות.

משה גפני: הרכבת חייבת לדעת את מזג האוויר.

מיקי לוי: השירות המטאורולוגי הוא בגלל הנושא של הדרכים.

מיקי לוי: של הכבישים.

בצלאל סמוטריץ': השירות המטאורולוגי עובד גם בשבת?

משה גפני: אני לא יודע.

בצלאל סמוטריץ': לא יודע, זו תשובה של ראש קטן.

בצלאל סמוטריץ': אני צריך התייעצות סיעתית.

דוד ביטן: אני אומר לך שהוא עובד.

משה גפני: לא.

משה גפני: עוד.

מיקי לוי: יש לנו ישיבת סיעה.

מיקי לוי: תראה איזה לארג'ים היינו.

משה גפני: מי בעד אישור פניות מספר 271 עד 272?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות 271 עד 272 נתקבלו.

משה גפני: הפניות אושרו.

בצלאל סמוטריץ': רביזיה ועד הרביזיה אני מבקש לקבל חוות דעת של היועץ המשפטי של משרד האוצר.

מיקי לוי: על הפנייה הבאה אני רוצה שכן תצביע.

מיקי לוי: קופות חולים וייצוב בריאות.

משה גפני: פנייה מספר 275.

בצלאל סמוטריץ': זה סיכון כבד מאוד אבל אני אקח אותו.

טמיר כהן: עמוד 119.

מיקי לוי: זה חשוב.

משה גפני: מי הנציג שמסביר את זה?

מיקי לוי: תראה מה זה.

מיקי לוי: אנחנו רוצים להעביר ואין מי שיסביר.

מיקי לוי: לא יאומן.

בצלאל סמוטריץ': אני מבקש לקבל את חוות דעת היועץ המשפטי של משרד האוצר מה עושים במצב כזה שאין מי שמציג את הפנייה.

מיקי לוי: רצינו להרים יד כולנו אבל אין מי שיציג את הפנייה של משרד הבריאות.

מיכל בירן: גפני.

מיכל בירן: די.

מיכל בירן: יש ישיבות סיעה.

משה גפני: משרד הפנים, שתדע שאני לא אוכל להביא את הפנייה שלכם עד שלא תשבו עם אחמד טיבי.

מיכל בירן: בניגוד לניסן שכאשר הוא היה יושב ראש ועדת הכספים הוא דאג לאינטרסים הצרים שלו, גפני נוהג אחרת.

משה גפני: לגבי מפעלי ים המלח.

מיקי רוזנטל: לא מעבירים.

מיקי רוזנטל: אמרנו בשנה שעברה שיוציאו את זה מהתיירות.

מיקי רוזנטל: אתה זוכר.

מיקי רוזנטל: אתה היית אתי.

מיקי רוזנטל: אמרנו שבשנה הבאה יוציאו את זה ויעבירו.

מיקי רוזנטל: הם מביאים את זה עכשיו שוב ממשרד התיירות.

משה גפני: יש משהו דרמטי.

משה גפני: בצלאל סמוטריץ הולך להודיע הודעה.

משה גפני: מה ההודעה?

משה גפני: על רווחה לא הצבענו, על חינוך לא הצבענו, בעזרת השם אני אצביע על זה ביום רביעי.

משה גפני: ביום רביעי כל היום יהיו העברות.

משה גפני: אני מבקש מהאופוזיציה שתנהג באחריות כמו שהיא נוהגת כל הזמן.

מיקי רוזנטל: עזוב.

מיקי רוזנטל: מה יהיה עם הקואליציה?

מיקי רוזנטל: מה יהיה עם עליית המחירים?

בצלאל סמוטריץ': אני מאוד מבקש עד יום רביעי לצרף לכל פנייה את חוות דעתו של היועץ המשפטי של משרד האוצר אסי מסינג.

מיקי רוזנטל: פעם ראשונה השנה שאני מסכים עם סמוטריץ.

מיקי רוזנטל: מינהל תקין.

משה גפני: אני לא יושב ראש הקואליציה אבל אם הייתי יושב ראש הקואליציה הייתי מוציא אותך מהבית היהודי.

בצלאל סמוטריץ': הוא לא יכול.

בצלאל סמוטריץ': מאחר והיועצת המשפטית של משרד החקלאות נאמנת עלי במקצועיותה, למרות שאין חוות דעת – אני אומר את זה וזה סיכון, אבל אני סומך על אפרת אביאני – אני מבקש להסיר את שתי הרביזיות לגבי משרד החקלאות.

מיקי לוי: רק החקלאות?

בצלאל סמוטריץ': כן.

משה גפני: אני לא רוצה לשתף אתכם בתחושות שלי, אבל אני השתכנעתי שהוא באמת רוצה את אסי מסינג.

משה גפני: אבל אחרי שהוא אמר שהוא מסיר את הרביזיות על משרד החקלאות, יש לי חשד שזה בגלל שהשר שם הוא מתקומה.

בצלאל סמוטריץ': מה זה קשור?

בצלאל סמוטריץ': אמרתי שאני מכיר את היועצת המשפטית של המשרד עורכת אפרת אביאני.

משה גפני: ואתה לא מכיר את היועצות המשפטיות של המשרדים האחרים?

בצלאל סמוטריץ': לא.

משה גפני: תודה רבה.

משה גפני: הרביזיות – אם יישארו – יוצבעו ביום רביעי.